text: 
  De sidste ugers valuta-uro har givet en effektiv belæring om, hvor 
  skrøbelige vilkårene for det økonomiske samarbejde stadig kan være. Den
   usikkerhed, de sidste ugers uro har skabt, kan på lidt længere sigt
   betyde tab af 1.000'er af danske arbejdspladser.
  
  Selv om den danske rente og valutakurs har klaret sig relativt godt 
  under valutakrisen, så vil den internationale økonomiske afmatning, som 
  nok bliver et resultat af uroen, have store konsekvenser for dansk 
  eksport.
  
  Drivkraften i dansk økonomi er eksporten, og et tilbageslag for 
  eksporten har derfor store konsekvenser for den samlede samfundsøkonomi,
   herunder ikke mindst beskæftigelsen.
  
  Det er frustrerende, at vi på trods af vores på mange måder 
  succesfulde bestræbelser på at skabe en sund økonomi i Danmark, er 
  for svagt stillede over for f.eks. en valutakrise i Europa. En 
  valutakrise der skyldes, at andre lande ikke på tilsvarende vis har 
  orden i samfundshusholdningen, og et valutasystem, der tilsyneladende 
  endnu ikke er rustet til at sikre stabilitet på valutamarkederne.
  
  
  
  